
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 89 

22 Φεβρουάριου 1995 



ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 6.2.1993 π.δ/τος {Δ' 142) «Κα¬ 
θορισμός όρων και περιορισμών δόμησης και χρή¬ 
σεων γης στα οικοδομικά τετράγωνα εκατέρωθεν 
του βασικού οδικού δικτύου του Δήμου Κηφισιάς». 1 

Έγκριση πολεοδομικής μελέτης της έκτασης ιδιοκτη¬ 
σίας της Ομόρρυθμης Εταιρείας με την επωνυμία 
«ΣΑΛΤΙΕΛ - ΜΟΥΛΑΚΗΣ Ο.Ε.» στη θέση «Αγία 
Αναστασία» της Κοινότητας Γαλαρινού (Ν. Χαλκιδι- 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση του από 6.2.1993 π.δ/τος (Δ' 142) «Καθο¬ 
ρισμός όρων και περιορισμών δόμησης και χρήσεων 
γης στα οικοδομικά τετράγωνα εκατέρωθεν του βασι¬ 
κού οδικού δικτύου του Δήμου Κηφισιάς». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του από 17.7.23 ν.δ/τος 
«Περί σχεδίων πόλεων κ.λπ.» (Α' 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις του άρθρου 23 παρ. 1 του ν. 1558/85 
«Κυβέρνηση και κυβερνητικά όργανα» (Α' 137). 

3. Τις διατάξεις της παρ. 3 του άρθρου 99 του ν. 
1892/90 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101), όπως αντικαταστάθηκε με την 
παρ. 2 του άρθρου 7 του ν. 2052/92 «Μέτρα για την αντι¬ 


μετώπιση του νέφους και πολεοδομικές ρυθμίσεις» (Α’ 
94). 

4. Τις διατάξεις του άρθρου 29Α' του ν. 1558/85, όπως 
αυτό προστέθηκε με το άρθρο 27 του ν. 2081/92 (Α' 
154). 

5. Την 281/1994 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, 

8. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Δήμου. 

7. Την 668/1994 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Στην έκτη γραμμή της παραγράφου 2 (εδαφ. α') του άρ¬ 
θρου 4 του από 6.2.1993 π.δ /τος (Δ' 142) «Καθορισμός 
όρων και περιορισμών δόμησης και χρήσεων γης στα οικο¬ 
δομικά τετράγωνα εκατέρωθεν του βασικού οδικού δι¬ 
κτύου του Δήμου Κηφισιάς» διαγράφεται το οικοδομικό 
τετράγωνο με αριθμό “290", 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΚΪΤΗΣ 

( 2 ) 

Έγκριση πολεοδομικής μελέτης της έκτασης ιδιοκτησίας 

της Ομόρρυθμης Εταιρείας με την επωνυμία «ΣΑΛΤΙΕΛ 

- ΜΟΥΛΑΚΗΣ Ο.Ε.» στη θέση «Αγία Αναστασία» της 

Κοινότητας ΓαλαρινοΟ (Ν. Χαλκιδικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 4. 5 και 6 του άρθρου 29 του ν. 
1947/1991 «Απλοΰστευση φορολογικών διαδικασιών και 
άλλες ρυθμίσεις» (Α' 70) όπως η παρ. 6 τροποποιήθηκε με 
την παρ. 8 του άρθρου 6 του ν. 2052/1992 «Μέτρα για την 
αντιμετώπιση του νέφους και πολεοδομικές ρυθμίσεις (Α' 
94). 

2. Τις διατάξεις των άρθρων 1, 2, 9 και 11 του από 
17.7.1923 ν.δ/τος {Α' 228) «Περί σχεδίων πόλεων κ.λπ.» 
όπως μεταγενέστερα τροποποιήθηκαν και συμπληρώθη¬ 
καν. 

3. Τις διατάξεις των άρθρων 1 και 3 της 71076/7351/ 
24.6.1991 απόφασης του Υπουργού Περιβάλλοντος, Χω¬ 
ροταξίας και Δημοσίων Έργων «Απαιτοϋμενα δικαιολογη- 
τικά για την έκδοση της απόφασης οικιστικής καταλληλό¬ 
τητας και για την έγκριση της πολεοδομικής μελέτης του 
άρθρου 29 του ν. 1947/1991 και σχετικές ρυθμίσεις» (Β' 
492). 

4. Τις διατάξεις των άρθρων 6 (παρ. 1), 7,8,9 και 16 του 
ν. 1577/1985 «Γενικός Οικοδομικός Κανονισμός» (Α' 
210), όπως τροποποιήθηκαν με το άρθρο 13 (παρ. 1,2, 3) 
του ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του ν. 1772/1988 
«Τ ροποποίηση δ ιατάξεων του ν. 1577/1985 ΤΟ Κ" και άλ- 
λες σχετικές διατάξεις» (Α' 91). 

5. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και κυβερνητικά όργανα» (Α' 
137). 

6. Την 1991/947/22.1.1993 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Αναπροσαρμογή του ποσού των 4.000.000 δρχ. που 
προβλέπεται από τις διατάξεις του άρθρου 29 του ν. 
1947/1991 ως ισχύουν» (Β'32/1993). 

7. Την 77093/4584/2.7.1993 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων «Οι¬ 
κιστική καταλληλότητα έκτασης ιδιοκτησίας της Ομόρ¬ 
ρυθμης Εταιρείας με την επωνυμία «ΣΑΛΤΙΕΛ - ΜΟΥΛΑ- 
ΚΗΣ Ο.Ε.» στη θέση «Αγία Αναστασία» της Κοινότητας 
Γαλαρινού (Ν. Χαλκιδικής) (Δ' 880), όπως τροποποιήθηκε 
με την 77517/5539/1994 απόφαση Υπουργού Περιβάλ¬ 
λοντος, Χωροταξίας και Δημοσίων Έργων (Δ' 1007). 

8. Την 65038/8705/31.8.1993 απόφαση των Υφυ¬ 
πουργών Περιβάλλοντος Χωροταξίας και Δημοσίων Έρ¬ 
γων «Έγκριση περιβαλλοντικών όρων για οικιστική αξιο¬ 
ποίηση ιδιωτικής έκτασης 104,32 στρεμμάτων με δυναμι¬ 
κότητα πληθυσμού 1.000 περίπου άτομα που βρίσκεται 
στην περιοχή της Κοινότητας Γαλαρινού Νομού Χαλκιδι¬ 
κής στην θέση Αγία Αναστασία επί της Εθνικής Οδού 
Θεσσαλονίκης Πολύγυρου ιδιοκτησίας της «ΣΑΛΤΙΕΛ - 
ΜΟΥΛΑΚΗΣ Ο.Ε ». 

9. Την 34/1993 γνωμοδότηση του Κοινοτικού Συμβου¬ 
λίου της Κοινότητας Γαλαρινού. 

10. Τις διατάξεις του άρθρου 29Α' του ν. 1558/85, 


όπως αυτό προστέθηκε με το άρθρο 27 του ν. 2081 /92 (Α’ 
154). 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Τις 584/1993, 611/1993 και 271/1994 γνωμοδο¬ 
τήσεις του Κεντρικού Συμβουλίου Χωροταξίας Οικισμού* 
και Περιβάλλοντος, 

13. Τις 114/1994 και 704/1994 γνωμοδοτήσεις του 
Συμβουλίου της Επικρατείας, με πρόταση ίου Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Αρθρο 1 

Εγκρίνεταιη πολεοδομική μελέτη της έκτασης ιδιοκτη¬ 
σίας της Ομόρρυθμης Εταιρείας με την επωνυμία «ΣΑΛ- 
ΤΙΕΛ - ΜΟΥΛΑΚΗΣ Ο.Ε.» στη θέση «Αγία Αναστασία» της 
Κοινότητας Γαλαρινού (Ν. Χαλκιδικής), με τον καθορισμό 
οικοδομήσιμων χώρων, οδών, πεζοδρόμων, κοινοχρήστων 
χώρων, χώρων στάθμευσης, χώρου άθλησης, πλατείας, 
παιδικής χαράς, αθλοπαιδειών και Μ.Β.Κ. (Μονάδας Βιο¬ 
λογικού Καθαρισμού), όπως φαίνεται στα σχετικά τρία (3) 
χρωματισμένα πρωτότυπα διαγράμματα σε κλίμακα 1:500 
που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την 101469/1994 πράξη 
του και που αντίτυπά τους σε φωτοσμίκρυνση δημοσιεύο¬ 
νται με το παρόν διάταγμα. 

Αρθρο 2 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το πολεο- 
δομικό σχέδιο επιβάλλεται προκήπιο πλάτους τριών (3), 
πέντε (5), οκτώ (8), δέκα (10) και δέκα πέντε (15) μέτρων 
και μεταβλητού πλάτους μηδέν έως πέντε (0-5), μηδέν 
έως δέκα (0-10) και δέκα έως δέκα πέντε (10-15) μέτρων, 
όπως φαίνεται στα διαγράμματα του άρθρου 1. 

Άρθρο 3 

1. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Α επιτρέπεται η 
χρήση αμιγούς κατοικίας όπως προσδιορίζεται από το άρ¬ 
θρο 2 του από 23.2.1987 π. δ/τος (Δ' 166) με εξαίρεση τα 
στοιχεία 2 (ξενώνες), 3 (εμπορικά καταστήματα) και 8 (πο¬ 
λιτιστικά κτίρια). 

2. Στους λοιπούς οικοδομήσιμους χώρους επιτρέπεται 
η χρήση γενικής κατοικίας όπως προσδιορίζεται με το άρ¬ 
θρο 3 του ως άνω π.δ/τος με εξαίρεση το στοιχείο 11 
(πρατήρια βενζίνης). 

Άρθρο 4 

Τα ελάχιστα όρια εμβαδού και προσώπου των οικοπέ¬ 
δων καθώς και οι λοιποί όροι και περιορισμοί δόμησης ορί¬ 
ζονται ως εξής: 

1. Ελάχιστο πρόσωπο: δέκα πέντε (15,00) μέτρα 

Ελάχιστο εμβαδόν: πεντακόσια (500,00) τ. μέτρα 

Στο οικοδομικό τετράγωνο με στοιχείο 13 η αρτιότητα 
καθορίζεται από το εμβαδόν αυτού όπως φαίνεται στα 
διαγράμματα του άρθρου 1 του παρόντος. 

2. Μέγιστο ποσοστό κάλυψης: τριάντα τοις εκατό (30%) 
της επιφάνειας τους. 

3. Συντελεστής δόμησης: τέσσερα δέκατα (0,4) 

4. Μέγιστο επιτρεπόμενο ύψος κτιρίων: οκτώ και μισό 
μέτρα (8,50 μ.). 

5. Επιβάλλεται η κατασκευή στέγης με κεραμίδια ρω¬ 
μαϊκού ή Βυζαντινού τύπου, το ύψος της οποίας συμπερι¬ 
λαμβάνετε στο μέγιστο επιτρεπόμενο ύψος του κτιρίου 
οτο οποίο επίσης συμπεριλαμβάνονται και όλες οι τυχόν 
κατασκευές επί της στέγης, δεξαμενές νερού, ηλιακοί 
θερμοσίφωνες. 

6. Επιπλέον των ανωτέρω ισχύουν και τα εξής: 

- Απαγορεύεται η κατασκευή κτιρίων σε υποστηλώματα 
(ΡΙΕΟΤΙδ). 

- Εντός των καθορισμένων με το άρθρο 1 του παρόντος 
χώρων άθλησης και αθλοπαιδειών, απαγορεύονται οι κτι- 
ριακές εγκαταστάσεις. 

- Επιβάλλεται ή η διάσπαση του όγκου του κτιρίου ή η με¬ 
τατόπιση αυτού κατά ένα μέτρο τουλάχιστον εφόσον η 
όψη του κτιρίου υπερβαίνει τα είκοσι μέτρα (20,00 μ.). 

- Τυχόν κτιστή περίφραξη δεν μπορεί να υπερβεί το ύψος 
των ογδόντα εκατοστών του μέτρου (0,80 μ.). 

- Τα κιγκλιδώματα εξωστών εξωτερικών κλιμάκων κ.λπ. 
επιβάλλεται να είναι ξύλινα. 

7. Κατά την κατασκευή των έργων πρέπει να τηρούνται 
οι όροι και περιορισμοί που τίθενται με την με αρ. 65030/ 
8705/31.8.1993 απόφαση του Υφυπουργού Περιβάλλο¬ 
ντος Χωροταξίας και Δημοσίων Έργων (Έγκριση περιβαλ¬ 
λοντικών όρων). 

8. Προ της έκδοσης οικοδομικών αδειών των κτιρίων 


απαιτείται η έγκριση από τις αρμόδιες υπηρεσίες του νο¬ 
μού της οριστικής μελέτης κυκλοφοριακής σύνδεσης της 
έκτασης με την Εθνική Οδό που θα συνοδεύεται από κη- 
ποτεχνική μελέτη για τη φύτευση και διαμόρφωση των 
πραννών κατά μήκος της Εθνικής Οδού και μεταξύ αυτής 
και της νέας συλλεκτηρΐας οδού. 

9. Προ της έκδοσης οικοδομικής άδειας απαιτείται η 
έγκριση της σχετικής αρχιτεκτονικής μελέτης από την αρ¬ 
μόδια δευτεροβάθμια Επιτροπή Πολεοδομικού και Αρχιτε¬ 
κτονικού Ελέγχου (Ε.Π.Α.Ε.). 

Αρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΚΣ 

